Asjer er den yngre broren av Gad og de var begge sønnene til Silpa, ternen og slavinnen til Jakobs hustru Lea. Den bibelske fortellingen viser at Silpas status som terne endret seg til å bli faktisk hustru av Jakob, uten at det endret hennes sosiale status. Hun var fortsatt slavinne og hennes barn tilhørte ikke henne selv, men hennes herskerinne. At Asjer var sønn av Silpa har fått bibelforskerne til å anta at de opprinnelige skribentene av teksten ikke oppfattet Asjers stamme som av fullstendig israelittisk opprinnelse. Asjers stamme kan ha bestått av ulike klaner som var tilknyttet deler av den israelittiske stammeforbundet, men som aldri ble helt og holdent opptatt i forbundet.